"Адпачываць буду ў вёсцы, на гародзе", - кажа пажылая мянчанка, якая працуе на заводзе "Гарызонт" і мае заробак 100.000 руб. Яна кажа, што ўжо звыклася да "гароднага" адпачынку. Гэтак сама пройдзе лета ў сотняў тысяч беларусаў. Іхныя адпачынкі ў Крыме ці ў Сочы засталіся ў настальгічнай савецкай мінуўшчыне. "Як я магу купіць пуцёўку, калі маю пэнсію 54.000 рублёў?!" - абураецца пэнсіянэр, які апошнім разам выяжджаў на мора ў 1970-я гг.